Държавен вестник, бр. 59, 2016 г., стр. 31

БРОЙ  59	
Д Ъ Р Ж А В Е Н  В Е С Т Н И К 	
СТР.  31  
за нейното определяне. Когато таксите са известни 
и са включени в ГПР, информацията за тях и за 
размера им се посочва в „еднократно дължими­
те разходи“. Когато таксите не са известни на 
кредитора и поради това не са включени в ГПР, 
в списъка на разходите, които не са известни за 
кредитора, ясно се посочва, че такива такси се 
дължат. И в двата случая в съответната графа 
се използва стандартизираният текст от част А.
Раздел 5 „Периодичност и брой на погаси­
телните вноски“
1. Ако погасителните вноски се изплащат 
на равни интервали от време, се посочва пе­
риодичността на вноските (например месечно). 
Ако погасителните вноски се изплащат през 
различни интервали от време, това трябва да 
бъде ясно посочено на потребителя.
2. Посоченият брой на вноските трябва да 
обхваща целия срок на кредита.
Раздел 6 „Размер на всяка погасителна вноска“
1. Валутата на кредита и валутата на погаси­
телните вноски се посочват ясно.
2. Ако размерът на погасителните вноски може 
да се променя през срока на кредита, кредиторът 
уточнява периода, през който първоначалният 
размер на вноската ще остане непроменен и 
кога и при каква периодичност ще се променя 
след това.
3. Когато договорът или период от срока по 
договора е с плащане само на дължимата лихва, 
в края на този раздел се добавя информация, от 
която това става ясно, като се използва текстът 
от част А. Ако като условие за получаване на 
кредит с плащане само на дължимата лихва, 
обезпечен с ипотека върху недвижим имот или 
друго сравнимо обезпечение върху недвижим 
имот, е поставено изискване потребителят 
да открие и да поддържа разплащателна или 
спестовна сметка, предлагани като обвързващи 
практики, се предоставя информация за размера 
и периодичността на дължимите плащания за 
тези продукти.
4. Когато лихвеният процент по кредита е 
променлив, в този раздел се включва информа­
ция, от която това става ясно, като се използва 
текстът от част А, както и пример за макси­
мален размер на погасителната вноска. Когато 
е предвиден максимален размер на лихвения 
процент по кредита, примерът показва размера 
на погасителните вноски при увеличение на 
лихвения процент по кредита до максималния 
му размер. Когато не е предвиден максимален 
размер на лихвения процент по кредита, примерът 
за най-неблагоприятен вариант показва размера 
на погасителните вноски при най-високия лих­
вен процент по кредита за период не по-кратък 
от последните 20 години, а когато съответните 
данни за изчисляване на лихвения процент по 
кредита са налице за период, по-кратък от 20 го­
дини – за най-дългия период, за който са налице 
данни, при най-високата стойност на съответния 
външен референтен показател, използван за 
изчисляване на лихвения процент по кредита, 
когато е приложимо, или когато кредиторът не 
използва външен референтен показател – при 
най-високата стойност на референтния пока­
зател, определен от компетентен орган или от 
Европейския банков орган. Това изискване за 
предоставяне на представителен пример не се 
прилага по отношение на договорите за кре­
дит, при които лихвеният процент по кредита 
е фиксиран за значителен първоначален срок 
от няколко години, след изтичането на който 
кредиторът и потребителят може да уговорят 
фиксиран лихвен процент за следващ период от 
срока на договора за кредит.
При договори за кредит, при които са угово­
рени както периоди с фиксиран, така и периоди 
с променлив лихвен процент, информацията се 
предоставя за всеки период от срока на дого­
вора за кредит, както и общо за целия срок на 
договора за кредит.
5. (Когато е приложимо) Ако валутата, в която 
е отпуснат кредитът, е различна от национална­
та валута на потребителя или ако кредитът се 
погасява във валута, различна от националната 
валута на потребителя, кредиторът илюстрира 
ясно с число последиците, които промените в 
съответния обменен курс може да окажат върху 
размера на вноските, като се използва текстът 
от част А. Този пример се основава на пони­
жение на стойността на националната валута 
на потребителя с 20 на сто, като изрично се 
посочва, че размерът на вноските може да се 
повиши и повече от размера, посочен в този 
пример. Когато е предвиден максимален размер, 
ограничаващ повишението на лихвения процент 
по кредита до 20 на сто, вместо това се посочва 
максималният размер на вноските във валутата 
на потребителя, без да се посочва, че размерът 
може допълнително да се повиши.
6. При договор за кредит с променлив лихвен 
процент или при договор, при който са уговоре­
ни както периоди с фиксиран, така и периоди с 
променлив лихвен процент, за които се прилага 
т. 3, примерът по т. 5 се предоставя въз основа на 
размера на погасителните вноски, посочен в т. 1.
7. Ако договорената валута, в която се плащат 
погасителните вноски, е различна от валутата 
на кредита или ако размерът на всяка вноска, 
изразен в националната валута на потребителя, 
зависи от съответния размер в друга валута, 
в този раздел се посочва датата, към която е 
изчислен съответният обменен курс, както и 
обменният курс или основата за неговото из­
числяване и периодичността на тяхното изме­
нение. Когато е приложимо, тази информация 
включва наименованието на институцията, 
която публикува обменния курс.
8. При кредит с отложено/разсрочено плащане 
на дължимата лихва, при който дължимата лихва 
не се погасява изцяло от вноските по кредита, а 
се добавя към стойността на неизплатената сума 
по кредита, се предоставят разяснения относно: 
как и кога отложената/разсрочената лихва се 
прибавя като парична сума към кредита и какви 
са последиците за потребителя по отношение 
на останалата сума, дължима от потребителя.